Näin kuntasi panostaa terveydenhuoltoon
Torstai 8.5.2008 klo 04.58 Veronmaksajien rahoja käytetään kunnissa eri tavoin . SATSAUS TERVEYTEEN Suomen kunnat panostavat hyvin eri tavalla terveydenhuoltoon. (RIITTA HEISKANEN)
Toimiiko kuntasi terveydenhuolto? Kuntien välillä on isoja eroja siinä, kuinka paljon ne käyttävät rahaa terveydenhuoltoon ja vanhustenhoitoon.Suurista kaupungeista Lahdessa käytetään vähiten rahaa terveysmenoihin, Espoossa ja Vantaalla puolestaan eniten.Kaikista kunnista halvimmalla terveydenhuollon ja vanhustenhoidon järjestää harvaan asuttu Multia Keski-Suomessa.Kaikista kunnista eniten verorahoja terveyteen käyttää Velkua Turun saaristossa.- Kuntien väliset erot eivät ole kovinkaan paljon kaventuneet, kertoo tutkija Timo Hujanen Stakesin Terveystaloustieteen keskuksesta Chessistä.Tulokset käyvät ilmi Veronmaksajain Keskusliiton Taloustaito-lehden suuresta terveysmenovertailusta, joka perustuu Stakesin vuoden 2006 tilastoihin.Vertailussa on mukana 391 Manner-Suomen kuntaa ja Kainuun maakunnan kuntayhtymä. Vertailu ei kerro mitään terveyspalvelujen laadusta tai saatavuudesta.Menoihin on laskettu mukaan perusterveydenhuolto, erikoissairaanhoito ja vanhusten hoivamenot. Kaikkialla ei ole varaa Vertailussa kunnan indeksiluvuksi on annettu 100, kun sen terveysmenot vastaavat maan keskiarvoa. Erot kuntien välillä ovat erittäin suuria. Kun Multian menoindeksi on 69, se on Velkualla 152.Lue lisää torstain Iltalehdestä kuinka oma kuntasi panostaa terveydenhuoltoon.